Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1676-1/2020.

**E l ő t e r j e s z t é s**

**Csanytelek Község Önkormányzata Képviselő-testülete 2020. februári ülésére**

**Tárgy:** *az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosítása, …./2020. (II. ..) önkormányzati rendelet alkotásának kezdeményezése*

**Tisztelt Képviselő-testület!**

Az Alaptörvény 32. cikk (1) bekezdés d) pontja értelmében az önkormányzat maga alakítja ki saját szervezetét és állapítja meg működési szabályait *eredeti jogalkotói hatáskörében eljárva*. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. §-a és még több szakasza is megerősíti ezen jogát a képviselő-testületnek, ami nem csak jog, hanem kötelezettség is egyben, így a Jat. 5. § (8) bekezdésében rögzítettek értelmében, az adott tárgykörben a jogosított köteles a jogszabály megalkotására.

A beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget, mert az az önkormányzati jogokat gyakorló *képviselő-testület* és *szervei:* a *polgármester, a bizottságok, a jegyző, a társulás* és *a polgármesteri hivatal működésének szabályait, eljárási rendjét állapítja meg,* melyet a törvényességi felügyelet gyakorló Kormányhivatal rendszeresen, illetve célvizsgálat keretében ellenőrzés alá von.

A hatályos SZMSZ 19. § (5)-(6) bekezdésében írt jegyzői kötelezettségnek eleget-téve rögzítjük, hogy a tárgyi önkormányzati rendelet-tervezet szövegének kifüggesztésére a hivatal hirdetőtábláján 2020. február 10. napján sor került – annak ellenére, hogy tárgyi önkormányzati rendelet un. „belső jogszabály”, amely az önkormányzatra és nem a település lakosságára ró kötelezettséget, ill. biztosít joggyakorlást - és az 5 napos lakossági véleményezési határidő letelte után megállapíthatjuk, hogy a tárgyi önkormányzati rendelet-tervezethez *a lakosság köréből nem érkezett-javaslat,* melyrőlaz önkormányzati rendelet-tervezet előkészítésébe bevont *Ügyrendi Bizottság* és a *Pénzügyi Ellenőrző, Foglalkoztatáspolitikai és Településfejlesztési Bizottság* tájékoztatása megtörtént.

A fentiekre alapozva kezdeményezzük az önkormányzati rendelet hatályba léptetését annak kihirdetését követően, 2020. március 01. napjával. Ezen önkormányzati rendeletet módosító rendelet azzal, hogy beépül az alaprendeletbe, végrehajtottá válik, ezért az önkormányzati rendelet hatályon kívül helyezése a rendelet hatályba lépését követő nappal indokolttá válik.

Ezen önkormányzati rendelet-tervezet beterjesztése a jogszabályszerkesztésről szóló 61/2009. (XII. 14.) IMR rendelet (a továbbiakban: IRM rendelet) előírásai szerint történt.

A hatályos SZMSZ értelmében, minden önkormányzati rendelet-tervezetet, annak Képviselő-testület elé terjesztése előtt (a 19. § (2)-(3) bekezdésben írt módon) *véleményeztetni kell az Ügyrendi Bizottsággal,* tárgyától függően a *Pénzügyi Ellenőrző, Foglalkoztatáspolitikai és Településfejlesztési Bizottsággal.* Az IRM rendelet 58. § (1) bekezdése értelmében, *ha egy adott önkormányzati rendelet előkészítése során valamely szerv* (pl. a bizottságok) *jogszabályban biztosított* (az SZMSZ 19. § (2)-(3) bekezdése, mint önkormányzati rendelet) *érvényességi kelléknek minősülő, így a szerv véleményezési jogkörrel rendelkezik, annak tényét az önkormányzati rendelet bevezető részében fel kell tüntetni.*

Felhívjuk a figyelmet arra, hogy az önkormányzati rendelet jogszerű kiadásához az Mötv. 42. § 1. pontja és az 50. szakasza értelmében a képviselő-testület ülésén jelenlévő önkormányzati képviselők *minősített többséggel hozott döntése szükséges.*.

Ezen előterjesztéshez csatolt, a Jat. 17. §-a szerint elkészített, előzetes hatásvizsgálatban leírtak részletes elemzést tartalmaznak a tárgyra vonatkoztatott döntés várható eredményéről.

A Jat. 18. szakasza előírja a jogszabály előkészítője számára azon kötelezettséget is, hogy az önkormányzati rendelet - tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható kihatásait. Ennek további részleteit az *általános* és *részletes indokolás* tartalmazza, ezért az önkormányzati rendelet-tervezetben foglaltak könnyebb értelmezése érdekében célszerű annak tanulmányozása. Az indokolás tartalmazza, hogy *nem szükséges az indokolás közzététele,* tekintettel az 5/2019. (III. 13.) IM rendelet 21. § (2) bekezdés a) pontjában írtakra, mivel a normában foglaltak kihatása a település lakossága körében nem mutatható ki.

Tájékoztatjuk Önöket arról, hogy az egyes kormányrendeleteknek a Magyarország 2020. évi központi költségvetésének megalapozásával összefüggő módosításáról szóló 282/2019. (XI. 27.) Korm. rendelet (a továbbiakban: Kormányrendelet) 16. § (2) bekezdése értelmében,  - *a költségvetési szervnek nem minősülő törzskönyvi jogi személy* (ilyen pl. a települési önkormányzat) **létesítő okiratát** a fent írt Kormányrendelettel módosított, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 10. § (1) bekezdése tartalmazza az Ávr. 167/A. § (4) bekezdés 8. pontja kiegészítését, melynek hatálybalépésétől számított 90 napon belül (2020. február 28.) - ***módosítani kell*** az Ávr. 181. § (2) bekezdése rendelkezésének eleget téve.

A Szervezeti és Működési Szabályzat (a továbbiakban: SZMSZ) módosítása másik jogalapját a Kormányrendelet 10. § (2) bekezdése foglalja magában, melynek értelmében *az államháztartás önkormányzati alrendszerébe tartozó törzskönyvi jogi személy esetében* (ebbe a kategóriába tartozik a nemzetiségi önkormányzat is) a törzskönyvi nyilvántartás az államháztartási információs rendszer által igényelt, más nyilvántartásokkal való kapcsolattartáshoz, annak működésének, ellenőrzésének elősegítéséhez szükséges alábbi *adatokat is tartalmazza:*

1. a megye számát (06)
2. KSH kódját (0622293)
3. pénzügyi körzet kódját (0201)
4. társulási körzet kódját: (726742817208)

a 8. pont rendelkezése alapján.

A hatályos SZMSZ a hivatkozott 8. pont szerinti rendelkezésben szereplő adatok közül az a)-d) pontban foglaltakat még nem tartalmazta, ezért van szükség az SZMSZ kiegészítésére.

A Kormányrendelet 11. § (9)-(10) bekezdése kiegészítette az Ávr. 167/B. §-át, melynek értelmében a Magyar Államkincstár Csongrád Megyei Igazgatósága (a továbbiakban: Kincstár) egy adott szervezet, jelen esetben a települési önkormányzat *törzskönyvi nyilvántartásába* a Kormány által feladatra kijelölt NISZ Zrt. által a Kincstár számára megküldött adatszolgáltatásból *hivatalból jegyzi be a hivatali kapu, vagy cégkapu adataiban bekövetkezett változást* (bejegyzést, törlést, vagy módosítást).

Az SZMSZ tartalmazza azokat a *közfeladatokat, az alaptevékenységeket, melyet kormányzati funkcióba*  (a továbbiakban*: COFOG) be kell sorolni és az SZMSZ-be fel kell tüntetni.* Erről a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet (a továbbiakban: PM rendelet) 2. § (1) bekezdése rendelkezik. A PM rendelet 8. § (1) bekezdése 2020. január 01. napjával hatályon kívül helyezte a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) Korm. rendeletet.

A PM rendelet 2. § (2) bekezdésében rögzíti azokat a feladatok is, amelyet *nem kell a létesítő okiratban szerepeltetni,* így pl. a más költségvetési szerv részére végzett tevékenységek, vagy támogatási célok, technikai funkciók, vállalkozási tevékenységek kormányzati funkcióját.

A PM rendelet többi szakasza csekély eltéréssel átvette a hatályon kívül helyezett NGM rendeletben szabályozott rendelkezéseket azzal, hogy a *költségvetési szervnek nem minősülő törzskönyvi jogi személy létesítő okiratát a PM rendelet hatályba lépésétől számított 90 napon belül* (2020. március 31.) *módosítani kell, teljesítve a 9. § szerinti rendelkezést.*

A létesítő okirat módosításával beálló változásokat *a módosításokkal egységes szerkezetbe foglalt dokumentum* tartalmazza, melyet annak a döntéshozó általi jóváhagyását követő 15 napon belül elektronikus formában kell a Képviselő-testület döntése jegyzőkönyvi kivonata csatolásával a Kincstár részére megküldeni, a Kormányrendelet 12. §-a (amely az Ávr. 167/C. § (5) bekezdése helyébe lépett) rendelkezésének megfelelve. Ennek elmulasztása komoly anyagi hátránnyal, pénzbüntetéssel járhat.

A két központi jogszabályban foglaltaknak megfelelve elkészített létesítő okirat, az SZMSZM módosítása egységes szerkezetbe foglaltan, a Képviselő-testület jóváhagyó döntését követően a Kincstárhoz történő beterjesztéssel sor kerülhet a beiktatott változások törzskönyvi nyilvántartáson való átvezetésére.

**Tisztelt Képviselő-testület!**

A tárgyi önkormányzati rendelet-tervezet a Jat.-ban és annak végrehajtására kiadott, IRM rendeletben rögzített szabályoknak és a vonatkozó törvénynek, központi jogszabályokban foglaltaknak megfelel, ezért a Jat. 22. § (1)-(2) bekezdésében írtakra hivatkozva indítványozzuk *ezen előterjesztés és a hozzá csatolt előzetes hatásvizsgálat, az általános és részletes indokolásban foglaltak, a normaszöveget tartalmazó önkormányzati rendelet-tervezet megvitatását, az Ügyrendi Bizottság és a Pénzügyi Ellenőrző, Foglalkozáspolitikai és Településfejlesztési Bizottság által kialakított javaslatának változtatás nélküli elfogadásával, a tárgyi rendelet-tervezetből helyi önkormányzati rendelet alkotását.*

Indítványozzuk a tárgyi előterjesztésben, annak határozati javaslatában foglaltak változtatás nélküli elfogadását.

C s a n y t e l e k, 2020. február 19.

Tisztelettel:

……………………………………… …………………………………..

Erhard Gyula Kató Pálné

polgármester jegyző

**……./2020. (II …) Ökt határozat**

**Tárgy:** *az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosítása, …/2020. (II. ..) önkormányzati rendelet alkotása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi előterjesztésben, az ahhoz 1. mellékletként csatolt szervezeti és működési szabályzat (mint létesítő okirat), módosításáról szóló és egységes szerkezetbe foglalt dokumentumában foglaltakat és az alábbi döntést hozta.

1. A Képviselő-testület az önkormányzat képviselő-testülete által kiadott **létesítő okiratát** - az államháztartásról szóló törvény végrehajtásáról szóló 368/2011. (XII. 31.) Korm. rendelet 167/A. § (4) bekezdés 8. és 13. pontja, továbbá a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 2. § (1) bekezdése és a 9. § rendelkezéseinek megfelelve – *változtatás nélkül jóváhagyta.*
2. A Képviselő-testület elrendeli az önkormányzat szervezeti és működéi szabályzatáról szóló 14/2015. (XI. 27.) önkormányzati rendelet módosításáról szóló …/2020. (II. ..) önkormányzati rendelet és egységes szerkezetbe foglalt, e határozathoz 1. mellékletként csatolt dokumentuma Magyar Államkincstár Csongrád Megyei Igazgatóságához elektronikus formátumban való benyújtását, iratmegküldés jogcímén.

Végrehajtás határideje: azonnal és folyamatos, legkésőbb 2020. március 14.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád Megyei Igazgatósága (Szeged)
* Csanytelek Község Önkormányzata Képviselő-testülete Tagjai (Székhelyén)
* Erhard Gyula polgármester
* Kató Pálné feladatellátó jegyző , hivatalvezető és általa
* Tóth Józsefné Adó- és Pénzügyi Iroda Vezetője
* Irattár