Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/576-1/2020.

**E l ő t e r j e s z t é s**

**Csanytelek Község Önkormányzata Képviselő-testülete 2020. februári ülésére**

**Tárgy:** *az Alsó- Tisza-menti Önkormányzati Társulás Szervezeti és Működési Szabályzata 4. módosítása jóváhagyására javaslat*

**Tisztelt Képviselő-testület!**

Tájékoztatjuk Önöket arról, hogy külön előterjesztésben benyújtott Társulási Megállapodásban bekövetkezett változások érintik a Társulás Szervezeti és Működési Szabályzatában (a továbbiakban: SZMSZ) foglaltakat.

Az egyik változás az SZMSZ IV. Fejezet 4. pontjában a Társulás Társulási Tanácsa ülésén készült jegyzőkönyv aláírására jogosítottak köre, ahol az eddigi 3 aláíró helyett 2 aláíróra (az Elnök és a munkaszervezeti feladatot ellátó hivatalvezető, jegyző) módosul, mivel annak törvényi felhatalmazáson kell alapulnia, jelesül az Mötv. 52. § (2) bekezdésében és a 95 . § (3)-(4) bekezdésében biztosított jogon.

A másik változást az SZMSZ 1. melléklete idézi elő, melyben a Társulás Tagönkormányzatai által a Társulásba delegáltként és képviselőként meghatalmazott települések Polgármesterei által alkotott Társulási Tanács összetétele módosult. Az elmúlt év októberében lezajlott települési önkormányzati választáson Csanytelek községben az eddigi Polgármesteri tisztséget betöltő Forgó Henrik személye helyett a választáson nyertes Erhard Gyula nyerte el a Polgármesteri tisztséget, így a személycsere átvezetése nem kerülhető el.

Az SZMSZ a Társulás olyan dokumentuma, melynek jóváhagyása minden Tagönkormányzat Képviselő-testülete által előzetesen, minősített többséggel elfogadott támogató véleményén nyugszik, ezért a Társulás Társulási Megállapodása beterjesztésével egyidőben célszerű annak jóváhagyása.

**Tisztelt Képviselő-testület!**

Indítványozzuk a tárgyi előterjesztésben és annak határozati javaslatában foglaltak Tagönkormányzat Képviselő-testületei általi véleményezését, egyben a Társulás Társulási Tanácsa elé terjesztésének, annak jóváhagyására.

C s a n y t e l e k, 2020. február 11.

Tisztelettel:

…………………………………… ………………………………….

Erhard Gyula Kató Pálné

polgármester jegyző

**…/2020. (II. ..) határozat**

**Tárgy:** *az Alsó- Tisza-menti Önkormányzati Társulás Szervezeti és Működési Szabályzata 4. módosítása jóváhagyására javaslat*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat, és az előzetesen, minősített többséggel hozott véleményét az alábbi határozatba foglalta.

A Képviselő-testület *az Alsó- Tisza-menti Önkormányzati Társulás Szervezeti és Működési Szabályzata 4. módosítása* tárgyában benyújtott előterjesztést és a határozathoz 1. mellékletként csatolt Szervezeti és Működési Szabályzatot változtatás nélkül jóváhagyta és javasolja annak a Társulás Társulási Tanácsa általi változtatás nélküli elfogadását.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Társulás Társulási Tanácsa Elnöke és Tagjai (Székhelyén)
* Tóth Józsefné Adó- és Pénzügyi Iroda Vezetője (Helyben)
* Irattár